《郭有道墓碣》
清代·陈奉兹

后死中郎愧，平生孟博哀。人师真不忝，名士得无灾。

寥景冥汾雁，清风出汉槐。峥嵘标片碣，应后介山颓。

作者简介：（1726—1799）清江西德化人，字时若，号东浦。乾隆二十五年进士。自四川阆中知县擢茂州知州。金川之役，主炮局及修治桥路，劳绩甚著。在蜀二十年，官至按察使。后调河南，迁江苏，为江宁布政使九年，治以简静为主。有《敦拙堂集》。